title: "Huuchsjineesk"
text: "Huuchsjineesk (of uk Mandarin) as det amtsspriak faan Sjiina, Taiwan an Singapuur. 845 miljuun minsken snaake det \u00fcs mamenspriak, hat as det spriak m\u00e4 a miast mamenspreegern. An efter ingelsk as huuchsjineesk det \u00f6\u00f6dermiast snaaket spriak \u00fc\u00fcb a welt. Det spriakwiis faan Peking t\u00e4\u00e4lt \u00fcs standard\u00fctjspriak.\n\nB\u00fctj huuchsjineesk jaft at noch muar sjineesk spriaken. Jo wurd miast \u00fcs sjineesk spriakwiisen betiakent, auer jo nian aanj skraftspriak haa. Bluas kantoneesk (Yue) h\u00e4\u00e4 en aanj skraftspriak.\n\nSant det Fulksrepubliik Sjiina gr\u00fcnlaanj wurden as uun't juar 1949 woort huuchsjineesk uun aal a skuulen onerracht.\n\nTuuner \n\nWi san det wen, dat bi en fraag di tuun uunsticht, an bi en \u00fctjsaag di tuun uff\u00e4\u00e4lt.\n\nA wurden uun't huuchsjineesk k\u00f6n schauer tuuner haa, man jodiar tuuner haa \u00fcnlik bed\u00fc\u00fcdangen.\n\nBispal: ma (uun't Pinyin-s\u00fcsteem) \n iarst tuun (huuch):\n m\u0101 (mam).\n \u00f6\u00f6der tuun (sticht):\n m\u00e1 (henep).\n traad tuun (liach, f\u00e4\u00e4lt an sticht):\n m\u01ce (hingst).\n sjuurd tuun (f\u00e4\u00e4lt):\n m\u00e0 (roose).\n\nAn do as diar noch en fiften tuun (\u00fcnbetuunet), hi woort miast ei m\u00e4t\u00e4\u00e4ld.\n\nGramatiik\n Pronoomen: \u6211 (w\u01d2) ik, \u4f60 (n\u01d0) d\u00fc, (s.) \u4ed6 (t\u0101) hi/hat (s.), \u5979 (t\u0101) hat (w.), \u6211\u5011/\u6211\u4eec (w\u01d2men) wi, \u4f60\u5011/\u4f60\u4eec (n\u01d0men) jam, \u4ed6\u5011/\u4ed6\u4eec (t\u0101men) jo (m. of s.), \u5979\u5011/\u5979\u4eec (t\u0101men) jo (w.).\n\nWeblinks\n Huuchsjineesk-Ingels, Ingels-Huuchsjineesk Wurdenbuk\n\nLuke uk diar \n\nSinotibeetisk spriaken\nSjiina"